****

 **REPUBLIKA HRVATSKA**

**BJELOVARSKO-BILOGORSKA ŽUPANIJA**

 **OPĆINA BEREK**

 **OPĆINSKO VIJEĆE**

**KLASA: 021-05/25-01/02**

**URBROJ: 2103-06-01-25-05**

**Berek, 21. kolovoza 2025. godine**

**Z A P I S N I K**

 o radu 3. sjednice Općinskog vijeća Općine Berek održane 21. kolovoza 2025. u Bereku koja je započela s radom u 19:00 sati.

 Nazočni na sjednici (vijećnici): Josip Marković, Mirjana Mikulić, Davor Novak, Vlado Krpan, Tomislav Šunjić, Tomislav Varga, Ivica Majurec, Senka Jambrišak i Zvonko Barilarić (9).

Ostali nazočni: općinski načelnik Mato Tonković, pročelnica jedinstvenog upravnog odjela Općine Berek Ivana Cindrić Jurčević i mediji.

Prije početka sjednice Predsjednik poziva vijećnicu Senku Jambrišak da ustane i prisegne pošto do sada nije zbog zdravstvenih razloga.

*„*PRISEŽEM SVOJOM ČAŠĆU DA ĆU DUŽNOST VIJEĆNIKA U OPĆINSKOM VIJEĆU OPĆINE BEREK OBAVLJATI SAVJESNO I ODGOVORNO, I DA ĆU SE U SVOM RADU DRŽATI USTAVA REPUBLIKE HRVATSKE, ZAKONA I STATUTA OPĆINE BEREK, TE DA ĆU SE ZAUZIMATI ZA SVEKOLIKI NAPREDAK REPUBLIKE HRVATSKE I OPĆINE BEREK.»

Vijećnica potpasuje prisegu. Predsjednik se zahvaljuje.

 Predsjednik Općinskog vijeća otvara 3. sjednicu Općinskog vijeća Općine Berek, pozdravlja prisutne, konstatira da je na sjednici nazočno devet (9) vijećnika te da vijeće može pravovaljano početi sa radom.

 Predsjednik Općinskog vijeća čita predloženi dnevni red.

**D N E V N I R E D:**

1. *Usvajanje Zapisnika s 2. sjednice Općinskog vijeća Općine Berek,*
2. *Odluka o davanju prethodne suglasnosti na Statut Dječjeg vrtića „Radost“ Berek,*
3. *Odluka o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića „Radost“ Berek,*
4. *Odluka o imenovanju privremenog ravnatelja Dječjeg vrtića „Radost“ Berek,*
5. *Odluka o povjeravanju poslova upravljanja i održavanja objekta dječjeg vrtića i opreme ustanovi Dječji vrtić „Radost“ Berek,*
6. *Odluka o usvajanju polugodišnjeg izvršenja Proračuna Općine Berek za 2025. godinu sa Bilješkama,*
7. *Razno.*

 Predsjednik vijeća Tomislav Šunjić daje dnevni red na usvajanje.

 Bez rasprave jednoglasno, s devet (9) glasova „ZA“ (Josip Marković, Mirjana Mikulić, Davor Novak, Vlado Krpan, Tomislav Šunjić, Tomislav Varga, Ivica Majurec, Senka Jmabrišak, Zvonko Barilarić) usvojen je dnevni red.

 Prelazi se na sam rad sjednice po točkama dnevnog reda.

**AD.1. Usvajanje Zapisnika s 2. sjednice Općinskog vijeća Općine Berek**

Predsjednik vijeća otvara rasprava po ovoj točci dnevnog reda. Za riječ se javlja vijećnik Tomislav Varga te moli dali se materijali mogu dobiti koji dan ranije.

Predsjednik Tomislav Šunjić mu odgovara da može te da je bilo žurno zbog početka rada Dječjeg vrtića.

Predsjednik vijeća Tomislav Šunjić daje zapisnik na usvajanje.

 Bez rasprave jednoglasno, s devet (9) glasova „ZA“ (Josip Marković, Mirjana Mikulić, Davor Novak, Vlado Krpan, Tomislav Šunjić, Tomislav Varga, Ivica Majurec, Senka Jmabrišak, Zvonko Barilarić) usvojen

„**Zapisnika s 2. sjednice Općinskog vijeća Općine Berek“**

(Zapisnika s 2. sjednice Općinskog vijeća Općine Berek nalazi se u privitku ovog zapisnika i čini njegov sastavni dio)

**AD.2. Odluka o davanju prethodne suglasnosti na Statut Dječjeg vrtića „Radost“ Berek,**

Tomislav Šunjić započinje s drugom točkom dnevnog reda. U materijalima ste dobili Statut koji se treba usvojiti od strane vijeća. Statut ima svaki vrtić to ja zakonski akt koji mora biti. Pročelnica će nam pojasniti.

Pročelnica se nadovezuje te ističe kako je Statut polazna točka za sam početak rada Dječjeg vrtića, bez kojega vrtić ne može početi. Da bi vrtić kao pravna osoba postojala bez Statuta se ne možemo prijaviti kod sudskog registra . U Statutu vam je sve navedeno što se tiče samog rada .

Predsjednik se zahvaljuje pročelnici na izlaganju te otvara raspravu po ovoj točci dnevnog reda.

Predsjednik vijeća Tomislav Šunjić daje Odluku na usvajanje.

 Bez rasprave jednoglasno, s devet (9) glasova „ZA“ (Josip Marković, Mirjana Mikulić, Davor Novak, Vlado Krpan, Tomislav Šunjić, Tomislav Varga, Ivica Majurec, Senka Jmabrišak, Zvonko Barilari) usvojena

***„Odluka o davanju prethodne suglasnosti na Statut Dječjeg vrtića „Radost“ Berek“***

***(****Odluka o davanju prethodne suglasnosti na Statut Dječjeg vrtića „Radost“ Berek*  nalazi se u privitku ovog zapisnika i čini njegov sastavni dio)

**AD.3. Odluka o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića „Radost“ Berek,**

Tomislav Šunjić započinje s trećom točkom dnevnog reda. Pravilnik ste dobili u materijalima u kojem je sve obrazloženo.

Riječ daj pročelnici da izloži.

 Pročelnica ističe kako je Pravilnikom samo detaljizirano tko će što raditi i što su sve zaposlenici dužni i ovlašteni raditi u vrtiću. Navedeni su svi detalji rada i poslovanja. Od rada dječjeg vrtića, sistematizacije radnih mjesta, odnosno osoblje koje će biti zaposleno. Od ravnatelja do odgajatelja koji su obavezni. Stručni suradnici koji ne moraju biti službeno zaposleni mogu npr. Ugovorom o djelu a to je pedagog, viša medicinska sestra,kuhar, čistačica i ekonom. Kada vrtić krene s radom vidjet će se na koliko sati bude potrebno da se stručni suradnici zaposle. Nas vrtić nažalost neće krenuti s radom početkom ove pedagoške godine jer nas administracija koči. Pravilnik se uvijek uz vašu suglasnost može mijenjati. Do tada ovo je Pravilnik koji zadovoljava formu koju pravilnik mora imati da bi se natječaj za zapošljavanje mogao raspisati. Potrebno je još napraviti Program rada vrtića, koji je poprilično opsežan. Svaki poslovni subjekt mora imati Pravilnik kojim je uređen radni odnos.

Predsjednik se zahvaljuje pročelnici na izlaganju te otvara raspravu.

Za riječ se javlja vijećnik Ivica Majurec koji moli pojašnjenje za radni staž odgojitelja. Navodi da je u pravilniku određena 1 godina radnog staža, a nakon završene škole nemaju radnog staža.

 Pročelnica objašnjava da se ne moraju odmah iz škole prijaviti, mogu se javiti djelatnici iz drugih vrtića i oni nezaposleni. U svakom poslu se traži radno iskustvo. Ako bude dovoljno prijavljenih odgajatelja neće se ni dadilje zapošljavati. Ako ne bude dovoljno odgajatelja ići će se na tri a ostalih tri će biti dadilje koje su završile 6-to mjesečni tečaj. Kod tih dadilja je uvjet da se svakih nekoliko mjeseci raspisuje natječaj za odgajatelja. Ukoliko se javi netko kvalificiran, dadilja gubi svoje radno mjesto.

Za riječ se javlja vijećnik Tomislav Varga kojega zanima kada će vrtić početi sa radom, dali će to biti u ovoj kalendarskoj godini?

Pročelnica pojašnjava kako to ne ovisi o nama, nego o uredu u županiji od kojega trebamo dobiti odobrenje. Da bi predali zahtjev potrebno je jako puno dokumentacije, od tehničke dokumentacije, atestova za svu robu i materijale, što nas nije tražila ni središnja agencija za financiranje koja financira vrtić.

Tomislav Varga pita kada se kreće s raspisivanjem natječaja za radna mjesta?

Pročelnica odgovara kada budemo upisani u sudski registar kada dobijemo razvrstavanje po NKD-u.

Načelnik se uključuje u raspravu te ističe kako su svi nervozni zašto vrtić nije profunkcionirao 01.09.. Zato se zakazuju ovako bitne sjednice. Kada smo dobili Suglasnost od ministarstva odmah smo zakazali sjednicu. Program koji je pročelnica spominjala je vrlo opsežan dokumenata uz koji radimo na ostaloj dokumentaciji. Vrtić s radom neće početi 01.09., ali nadamo se da do dana općine možda bude. Raspisivanje natječaja bude kada se dobije odobrenje od županije. Poklopila se sezona godišnjih odmora gdje većina službi i neradi pa se odužilo.

Predsjednik zahvaljuje i daje na glasovanje. Sedam (7) glasova „ZA“ Josip Marković, Mirjana Mikulić, Davor Novak, Vlado Krpan, Tomislav Šunjić, Zvonko Barilarić i Senka Jambrišak. Dva (2) „ PROTIV“ Tomislav Varga i Ivica Majurec usvojena je

**„Odluka o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića „Radost“ Berek“**

*(*Odluka o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića „Radost“ Berek“ *nalazi se u privitku ovoga zapisnika i čini njegov sastavni dio).*

**AD.4. *Odluka o imenovanju privremenog ravnatelja Dječjeg vrtića „Radost“ Berek***

Tomislav Šunjić započinje s četvrtom točkom dnevnog reda i napominje vijećnicima da su u materijalima dobili Odluku i da su upoznati se tim od prošle sjednice. Znadete da će pročelnica biti vršiteljica dužnosti ravnatelja do izbora ravnatelja koji će nastaviti rad vrtića. Otvara rasprava po ovoj točci dnevnog reda. Kako nema rasprave stavlja na glasanje.

 Bez rasprave jednoglasno, s devet (9) glasova „ZA“ (Josip Marković, Mirjana Mikulić, Davor Novak, Vlado Krpan, Tomislav Šunjić, Tomislav Varga, Ivica Majurec, Senka Jmabrišak, Zvonko Barilarić ) usvojena je

 *„****Odluka o imenovanju privremenog ravnatelja Dječjeg vrtića „Radost“ Berek“***

 (Odluka o imenovanju privremenog ravnatelja Dječjeg vrtića „Radost“ Bere“ nalazi se u privitku ovoga zapisnika i čini njegov sastavni dio)

***AD. 5. Odluka o povjeravanju poslova upravljanja i održavanja objekta dječjeg vrtića i opreme ustanovi Dječji vrtić „Radost“ Berek***

Predsjednik Općinskog vijeća Tomislav Šunjić započinje ovu točku dnevnog reda, te napominje da su vijećnici dobili u materijalima ovu Odluku. Radi se o tome da se napravi Ugovor između osnivača i Dječjeg vrtića o preuzimanju objekta i sve opreme kojom treba upravljati i gospodariti. Daje riječ pročelnici da pojasni.

Pročelnica pojašnjava da je ovu Odluku potrebno donijeti upravo za izdavanje Rješenja o obavljanju djelatnosti predškolskog odgoja i obrazovanja od strane županije. Načelnik će biti potpisnik Ugovora od stane općine s ustanovom dječjeg vrtića i ravnateljem koji bude. Ugovor će biti bez naknade i na neodređeno vrijeme.

Predsjednik se zahvaljuje i otvara raspravu po ovoj točci dnevnog reda.

Predsjednik vijeća Tomislav Šunjić daje Odluku na usvajanje.

 Bez rasprave jednoglasno, s devet (9) glasova „ZA“ (Josip Marković, Mirjana Mikulić, Davor Novak, Vlado Krpan, Tomislav Šunjić, Tomislav Varga, Ivica Majurec, Senka Jmabrišak, Zvonko Barilarić) usvojena je

***„Odluka o povjeravanju poslova upravljanja i održavanja objekta dječjeg vrtića i opreme ustanovi Dječji vrtić „Radost“ Berek“***

 *(Odluka o povjeravanju poslova upravljanja i održavanja objekta dječjeg vrtića i opreme ustanovi Dječji vrtić „Radost“ Berek“ nalazi se u privitku ovoga zapisnika i čini njegov sastavni dio)*

**A.D. 6. *Odluka o usvajanju polugodišnjeg izvršenja Proračuna Općine Berek za 2025. godinu sa Bilješkama***

Tomislav Šunjić napominje da su vijećnici uz materijale dobili i kompletan izvještaj s bilješkama od 01.01. do 30.06. vidi se koliki su prihodi a koliki su rashodi po stavkama i kontima. Koliki je postotak izvršenja za prvih 6 mjeseci.

Pročelnica se uključuje i dodaje da je to izvršenje po proračunu za prvih šest mjeseci. U bilješkama imate sve detaljno napisano. Ako vas brinu dospjele obaveze od 503,369 € to su dospjele obveze za vrtić koje još uvijek očekujemo. U prvih 6 mjeseci kredita nemamo. Kredit dolazi na kraj 7 mj. Izdaci su bili za plaće , nije bilo većih projekata osim vrtića.

Predsjednik zahvaljuje na pitanjima i izlaganjima te otvara rasprava. Kako se nitko ne uključuje u raspravu daje na glasanje.

Bez rasprave jednoglasno, s devet (9) glasova „ZA“ (Josip Marković, Mirjana Mikulić, Davor Novak, Vlado Krpan, Tomislav Šunjić, Tomislav Varga, Ivica Majurec, Senka Jmabrišak, Zvonko Barilarić) usvojena je

***„Odluka o usvajanju polugodišnjeg izvršenja Proračuna Općine Berek za 2025. godinu sa Bilješkama“***

 („*Odluka o usvajanju polugodišnjeg izvršenja Proračuna Općine Berek za 2025. godinu sa Bilješkama nalazi se u privitku ovoga zapisnika i čini njegov sastavni dio)*

**A.D.7. Razno**

Predsjednik otvara ovu točku dnevnog reda. Kako se nitko nije javio za riječ predsjednik zatvara sjednicu općinskog vijeća općine Berek, te se zahvaljuje svima na dolasku i zaključuje 3. sjednicu Općinskog vijeća u 19: 38 sati.

**ZAPISNIČAR: PREDSJEDNIK**

**Ivana Cindrić Jurčević OPĆINSKOG VIJEĆA:**

 **Tomislav Šunjić, dipl.ing.građ.**